ປ. ໂອບາມາ ສັນລະເສີນ ຂອບຂໍ້ຕົກລົງ ດ້ານນິິວເຄລຍ ກັບອີຣ່ານ
ປະທານາທິບໍດີ ສະຫະລັດ ທ່ານບາຣັກ ໂອບາມາ ສັນລະເສີນ ການບັນລຸ ຂອບຂໍ້ຕົກລົງ ດ້ານນິິວເຄລຍ ກັບອີຣ່ານວ່າ ມີຄວາມສຳຄັນ ປະຫວັດສາດ.
ປະທານາທິບໍດີສະຫະລັດ ທ່ານ Barack Obama ໄດ້ສັນລະ ເສີນ ຂອບຂອງຂໍ້ຕົກລົງນິວເຄລຍ ກັບອີຣ່ານວ່າ ມີຄວາມສຳ ຄັນ “ຄັ້ງປະຫວັດສາດ” ໂດຍກ່າວວ່າ ຖ້າຫາກມີການຈັດຕັ້ງປະ ຕິບັດຢ່າງເຕັມທີ່ແລ້ວມັນຈະເຮັດໃຫ້ໂລກເຮົາມີຄວາມປອດໄພ ຫລາຍຂື້ນແລະຕັດເສັ້ນທາງຂອງອີຣ່ານໄປສູ່ການສ້າງລະເບີດ ນິວເຄລຍ ຂອບຂອງຂໍ້ຕົກລົງດັ່ງກ່າວ ໄດ້ບັນລຸກັນໃນວັນພະຫັດວານ ນີ້ ລະຫວ່າງ ອີຣ່ານ ແລະຫົກປະເທດມະຫາອຳນາດ ຫລັງ ຈາກແປດມື້ ຂອງການເຈລະຈາທີ່ຂຸ້ນຂ້ຽວທີ່ນະຄອນ Lausanne ປະເທດ Switzerland ແລະກະກຽມ ເພື່ອ ຮ່າງຂໍ້ຕົກລົງຂັ້ນສຸດທ້າຍ ໃຫ້ແລ້ວສຳເລັດ ພາຍໃນວັນທີ 30 ເດືອນມິຖຸນາຈະມາເຖິງນີ້ ໃນການຖະແຫຼງຈາກທຳນຽບຂາວນັ້ນ ປະທານາທິບໍດີ Obama ປ່າວປະກາດ ກ່ຽວກັບ ຂໍ້ຕົກລົງນີ້ວ່າ “ເປັນການຕົກລົງກັນທີ່ດີ ທີ່ສ້າງຄວາມພໍໃຈໃຫ້ແກ່ຈຸດປະ ສົງຫລັກ ຂອງ ພວກເຮົາ ” ທ່ານ Obama ກ່າວວ່າ “ຂອບຂອງຂໍ້ຕົກລົງດັ່ງກ່າວນີ້ ຈະຕັດທຸກເສັ້ນທາງທີ່ ອີຣ່ານ ສາມາດຈະເອົາເພື່ອພັດທະນາອາວຸດນິວເຄລຍ ອີຣ່ານ ຈະປະເຊີນໜ້າກັບຂອບເຂດ ຈຳກັດທີ່ສຸດ ກ່ຽວກັບໂຄງການຂອງຕົນ ແລະ ອີຣ່ານ ຍັງໄດ້ເຫັນດີຕໍ່ສ່ວນໃຫຍ່ຂອງ ລະບົບການກວດກາ ທີ່ເຂັ້ມແຂງ ກົດດັນ ແລະມີຄວາມໂປ່ງ ໃສ ແບບທີ່ບໍ່ເຄີຍມີການ ເຈລະຈາກັນມາກ່ອນ ສຳຫລັບໂຄງການນິວເຄລຍໃດໆໃນປະຫວັດສາດ ” ຂໍ້ຕົກລົງນີ້ຍັງໄດ້ຮັບການສັນລະເສີນ ຢູ່ໃນອີຣ່ານ ບ່ອນທີ່ຊາວອີຣ່ານຫລາຍຮ້ອຍຄົນ ພາກັນລົງສູ່ຖະໜົນຫົນທາງ ບີບແກລົດເຂົາເຈົ້າແລະໂບກທຸງ ທ່າມກາງຄວາມຫວັງ ໃໝ່ທີ່ວ່າ ການຖືກໂດດດ່ຽວຂອງອີຣ່ານໂດຍນາໆຊາດຈະສີ້ນ ສຸດລົງໃນບໍ່ຊ້ານີ້ ພາຍໃຕ້ຂໍ້ຕົກລົງດັ່ງກ່າວ ອີຣ່ານຈະໄດ້ຮັບການບັນເທົາຈາກການລົງໂທດຂອງນາໆ ຊາດ ເພື່ອເປັນການແລກປ່ຽນກັບການຫລຸດຜ່ອນການກັ່ນທາດ uranium ຂອງຕົນ ລົງນັ້ນ ຊຶ່ງບັນດາປະເທດຕາເວັນຕົກມີຄວາມຢ້ານກົວມາດົນນານແລ້ວວ່າ ອາດສາ ມາດນຳໄປໃຊ້ເຮັດອາວຸດນິວເຄລຍນັ້ນ